13 Mei 2009
Perawat? PROFESIKAH?
Kayapa kita ne wal? Kita ne jar sudah diakui jadi profesi, tapi lihati pang adalah sudah aturan nang ma atur profesi kita? nang kaya ampun urang tu nah. nyaman jua kalo amun kita bajalan ada sudah rambu-rambunya kada bataha salah jalan. Lawan jua walai urang kada kawa sembarangan marazia, amun samuan sudah dilengkapi lawan bajalan sudah sesuai rambu-rambu lo urang ngalih jua handak mamalak.
Amun kaya wayah ini rambu2-nya buram banar, kayapa kita handak bajalan. Mun buhan nang wani gin kutup-2an, urang nyaman maulah2 aturan pakai mam"prit" kita.
Ayu pang mun pina ada muha jua sadikit bapander pang lawan buhan nang diatas nah, kita jua kalo samalam nang maunjuki "DASI" pakai sidin2 tu. Barangai amun kada kawa banyak sadikit barang supaya ada jua tatampai spanduknya barang.
Salawas ini kita nang manyuntik lawan mambari ubat tapi urang nang maambil (satidaknya umpat jua marasai) duitnya jarnya aku nang ma order jadi duitnya pakai ku ai ikam minta saurang, kayapa handak manarik amun payungnya pakai manarik ni kadada bahujung basah banarai, maka amun basah tu dingin banar mangai sampai nang itu gin umpat takarucut. Lawan jua walai amun urang nang ma ordernya tu ba arti satarusanai kita ni ditunggangi urang, babaya handak badiri di catuk urang di dahi.
Cuba pang buhan kam nang tabanyak "uluran" bahual pang, kita ilmunya ada, manggawinya harat pada nang manyuruh kanapa kada kawa jadi gawian saurangja? apa garang kurangnya.
Saurang ni kawa maidabulja pang, cuba iai kakawanan nang ta pintar apalagi buhan dosen2an pasti tabanyak uluran jadi kawa jua sadikit ba"surah" lawan buhanya tu. Tunggal dikitan tapi ada kalihatan bakasnya jadi kada sia-sia jua bayar iuran PPNI.
Kadapapa pang supaya himung jua dikiau mantri atawa perawat tu. Kasian mun kita dipadahakan "si anu perawat saya di puskesmas" emangnya kita ampunya apa? manggajihja kada, mamadahkan sorang ampunnya kaya "KUCING" ja!!!
Cuba takuni gambar tu pasti takurihingnya.
Diposkan oleh ABAH di 09.00
Label: Dunia keperawatan
Tidak ada komentar:
Langganan: Poskan Komentar (Atom)
lim_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn ind_Latn ind_Latn ind_Latn